NEUVOSTON ASETUS (EY) N:o 2246/97,
annettu 10 päivänä marraskuuta 1997,
Norjan lipun alla purjehtiviin aluksiin vuonna 1997 sovellettavista tietyistä kalavarojen säilyttämis- ja hoitotoimenpiteistä annetun asetuksen (EY) N:o 391/97 muuttamisesta kolmannen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksessa (EY) N:o 391/97 (2) annetaan Norjalle tietyt pyyntikiintiöt yhteisön vesillä,
Euroopan talousyhteisön ja Norjan kuningaskunnan välisen kalastussopimuksen (3) 2 ja 7 artiklassa määrätyn menettelyn mukaisesti käytiin uudet neuvottelut ICES-alueen IV punakampelan suurimman sallitun saaliin (TAC) mukauttamiseksi vielä kerran,
näiden neuvottelujen tuloksena sovittiin punakampelan TAC:in asettamisesta 91 000 tonniksi vuonna 1997 ja muun muassa Norjan vastaavan pyyntikiintiön muuttamisesta 3 870 tonniksi,
nämä saalismäärät ovat täysin toukokuussa 1997 saadun uuden tieteellisen tiedon mukaiset, ja
nyt on tarpeen panna nämä järjestelyt täytäntöön punakampelan Norjan pyyntikiintiön osalta, ja muuttaa asetus (EY) N:o 391/97 vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 391/97 liitteessä I oleva punakampelaa koskeva kohta tämän asetuksen liitteen mukaisesti.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 1997.